شەفەق نیوز/ سەرچەوەێگ پەیوەنی دار وە ئازادی رووژنامەگەری، ئمروو سێشەممە، راگەیان رووژنامەنۊیسیگ عراقی  وە شیوەی نادیارێگ لە بەغدای پایتەخت رفیاگە.
سەرچەوەگەی ئازادی ڕووژنامەگەری عراقی، لە بەیاننامەێگ رەسیە ئاژانش شەفەق نیوز وت: "رووژنامە نۊسەێل خەوەردان ک هاوکاریان ڕووژنامەنۊس باسم زعاک، لە ئاژانس (أنباء كل العرب) لە پاریس  کارکرد، وەرجە دوو ڕووژ لە بەغدا رفیاگە".
سەرچەوەگە باس کرد " زعاک وە مۆبایل  وەگەرد یەکی لە پەیامنیرەێلە قسەکردیە باس لە ڕۊیداوێگ ئەرای کردیە، لە ناکاو پەیوەندیەگە وەگردی بڕێد، چەن جارێگ تەقەلا دەێد پەیوەندی وەگەردی بکەێد باوجی مۆبایلەی بەیسایۊێد، ئەرا ڕووژ دوویەم پەیوەندی وە خێزانەگەی کردنە وتنە: ئەو ئەرا ڕوداد کردن خەوەرێگ لەماڵ دەرچیە و دی گلەو نەخوارد".
و باس کرد،" کەس و کارەگەی لەو ڕووژەو توانای پەیوەنی وەگەردی نەیاشتگە، ئەو باج رووژنامەنۊسی (أنباء كل العرب)  وەپی بۊی.
